Ari Jalonen

Ari Kristian Jalonen (s. 5. joulukuuta 1974 Pori) on suomalainen entinen kansanedustaja. Hänet valittiin vuonna 2008 Porin kaupunginvaltuustoon ja vuonna 2011 eduskuntaan kolmanneksi suurimmalla äänimäärällä Satakunnasta. Hän oli myös Porin kaupunginhallituksen toinen varapuheenjohtaja. Ammatiltaan hän on paloesimies.

Vuoden 2019 eduskuntavaaleissa hän asettui ehdolle sitoutumattomana ehdokkaana kokoomuksen listalta, mutta ei tullut uudelleenvalituksi.

Poliittinen ura
Jalonen oli vaaleissa 2011 yksi Jussi Halla-ahon ennen vaaleja suosittelemista niin sanotulle ”Halla-ahon listalle” kuuluneista ehdokkaista. Kesäkuussa 2017 Jalonen loikkasi Siniseen tulevaisuuteen.Ari Jalonen jättää perussuomalaiset – iso joukko kansanedustajia muodostaa oman ryhmän Yle Uutiset 13.6.2017. Viitattu 15.6.2017. Hän asettui kevään 2019 eduskuntavaalissa ehdokkaaksi kokoomuksen listalta sitoutumattomana. Hänen tarkoituksenaan oli liittyä ensin kokoomuksen eduskuntaryhmään, mutta siirtyä pääministerin valinnan jälkeen siniseen ryhmään. Hän sai 614 ääntä ja putosi eduskunnasta muiden sinisten tavoin.

 Näkemykset 
 Seksuaali- ja sukupuolipolitiikka 
Jalonen äänesti eduskunnassa sukupuolineutraalia avioliittolakia vastaan marraskuussa 2014.

 Vaalimenestys 
 Eduskuntavaalit 
 2011: 6 721 ääntä (Satakunnan vaalipiiri, valittiin)
 2015: 5 753 ääntä (Satakunnan vaalipiiri, valittiin)
 2019: 614 ääntä (Satakunnan vaalipiiri, ei valittu)

 Kunnallisvaalit 
 2008: 939 ääntä (Pori, valittiin)
 2012: 1 458 ääntä (Pori, valittiin)
 2017: 416 ääntä (Pori, valittiin)
 2021: 46	ääntä (Pori, ei valittu)

Lähteet

 Aiheesta muualla 
 Ari Jalosen kotisivut


Luokka:Perussuomalaiset poliitikot
Luokka:Korjausliikkeen poliitikot
Luokka:Kansanedustajat
Luokka:Porin kaupunginvaltuutetut
Luokka:Satakunnan vaalipiiri
Luokka:Vuonna 1974 syntyneet
Luokka:Elävät henkilöt